### NN 14/2021 (12.2.2021.), Uredba o izmjenama i dopuni Uredbe o unutarnjem ustrojstvu Ministarstva znanosti i obrazovanja

VLADA REPUBLIKE HRVATSKE

277

Na temelju članka 54. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 11. veljače 2021. donijela

UREDBU

O IZMJENAMA I DOPUNI UREDBE O UNUTARNJEM USTROJSTVU MINISTARSTVA ZNANOSTI I OBRAZOVANJA

Članak 1.

U Uredbi o unutarnjem ustrojstvu Ministarstva znanosti i obrazovanja (»Narodne novine«, broj 97/20.), članak 26. mijenja se i glasi:

»Sektor za programe i projekte Europske unije u području istraživanja, razvoja i inovacija obavlja stručne poslove vezane uz pripremu i provedbu projekata Europskih strukturnih i investicijskih fondova Europske unije, kao i budućih programa koji će se sufinancirati iz proračuna Europske unije, odnosno Strukturnih fondova i Kohezijskog fonda. Sektor obavlja stručne poslove vezane uz pripremu i provedbu i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. Sektor sudjeluje u pripremi, razvoju i koordinaciji nacionalnih i europskih projekata i instrumenata za razvoj znanstvenog i inovacijskog sustava, predlaže usklađivanje nacionalnih i europskih mjera, zakona, drugih propisa i drugih akata vezanih za znanstvenu i inovacijsku djelatnost i subjekte znanstvene djelatnosti, pripremu, provedbu, financijsko upravljanje te praćenje i vrednovanje višegodišnjih programskih dokumenata u području znanosti i tehnologije, predlaganje i pripremu prioriteta i mjera koji pridonose unaprjeđenju konkurentnosti i ujednačenom regionalnom razvoju u Republici Hrvatskoj u području znanosti i tehnologija. Sektor predlaže i unaprjeđuje dijelove Partnerskog sporazuma i operativnih programa i drugih programa Europske unije koji se odnose na područje istraživanja, razvoja i inovacija. Sektor također obavlja poslove vezane uz pripremu, odabir, financiranje i praćenje provedbe projekata financiranih sredstvima iz fondova Europske unije i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. Sektor u ostvarenju svoje djelatnosti koristi sredstva Tehničke pomoći namijenjena tijelima u sustavu upravljanja i kontrole Europskih strukturnih i investicijskih fondova. Sektor surađuje s drugim unutarnjim ustrojstvenim jedinicama Ministarstva te drugim tijelima državne uprave, kao i institucijama uključenim u upravljanje i korištenje sredstava iz fondova Europske unije. Sektor uspostavlja sustav za upravljanje nepravilnostima, sustav za upravljanje rizicima te osigurava dostupnost dokumenata i informacija u svrhu uspostavljanja revizijskog traga. U skladu s Komunikacijskim planom pripremljenim od strane Koordinacijskog tijela, Sektor provodi mjere informiranja i vidljivosti te izrađuje informativne i promidžbene materijala u svrhu informiranja javnosti i potencijalnih krajnjih korisnika o projektima financiranim sredstvima iz fondova Europske unije i drugim programima Europske unije. Sektor usko surađuje sa Sektorom za znanstveni sustav i tehnološki razvoj. Sektor sudjeluje u izradi registra rizika; upravlja i izvještava o nepravilnostima, obavlja poslove vezane za pitanja državnih potpora u okviru planiranih operacija, te obavlja i druge poslove iz svoga djelokruga.

U Sektoru za programe i projekte Europske unije ustrojavaju se:

3.2.1. Služba za programiranje i praćenje provedbe programa i projekata Europske unije

3.2.2. Služba za ugovaranje i financiranje projekata Europske unije

3.2.3. Služba za kontrolu projekata Europske unije.«.

Članak 2.

Članak 27. mijenja se i glasi:

»Služba za programiranje i praćenje provedbe programa i projekata Europske unije obavlja stručne poslove vezane uz pripremu strateških dokumenata i dijelova višegodišnjih programskih dokumenata te sudjeluje u identifikaciji prioriteta i mjera operativnih programa u području istraživanja, razvoja i inovacija. Služba obavlja stručne poslove vezane uz pripremu i provedbu i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. U pripremi dijelova operativnih programa i drugih programa Europske unije, Služba surađuje s drugim tijelima državne uprave, tijelima u sustavu upravljanja i kontrole Europskih strukturnih i investicijskih fondova te drugim institucijama uključenim u upravljanje i korištenje fondova Europske unije. Služba sudjeluje u definiranju kriterija za odabir projekata te priprema natječajnu dokumentaciju za pozive za dodjelu bespovratnih sredstava. Služba osigurava suradnju s potencijalnim korisnicima u svrhu identifikacije zalihe projekata u području sektorske nadležnosti Ministarstva. Služba obavlja stručne poslove vezane uz pripremu prioriteta i mjera iz operativnih programa i drugih programa Europske unije u skladu s propisima Republike Hrvatske te u skladu s propisima i procedurama Europske unije. Služba obavlja stručne poslove vezane uz provedbu prioriteta i mjera iz operativnih programa i drugih programa Europske unije u skladu s propisima Republike Hrvatske te u skladu s propisima i procedurama Europske unije. Služba obavlja poslove praćenja i analize realizacije te vrednovanja provedbe prioriteta, odnosno mjera operativnih programa i drugih programa Europske unije te nadzire krajnje korisnike u svrhu praćenja zakonitosti korištenja dodijeljenih sredstava. Služba sudjeluje u definiranju pokazatelja za praćenje provedbe (indikatora) na razini prioriteta, odnosno mjera; prati provedbu i predlaže korektivne mjere. Služba izrađuje sva izvješća o praćenju projekata, pokazateljima uspješnosti. Služba izvještava o nepravilnostima. Služba je odgovorna za upisivanje podataka u Izvještajni sustav (MIS) i za pripremu sektorskih, godišnjih i završnih izvješća o provedbi projekata, te sudjeluje u pripremi izvješća za odbore za praćenje operativnih programa i drugih programa Europske unije. Služba analizira izvršenje i učinkovitost prioriteta, odnosno mjera, sudjeluje u aktivnostima vezanim uz nadzor i praćenje programa Europske unije. Služba u smislu provjera operacija/projekata obavlja administrativne provjere i provjere na licu mjesta. U skladu s komunikacijskom strategijom za Operativni program Služba provodi mjere informiranja i komunikacije, s posebnim naglaskom na mjere namijenjene korisnicima te o njima izvještava Koordinacijsko i Upravljačko tijelo. Služba upravlja rizicima i sudjeluje u pripremi i izradi priručnika o postupanju iz svoga djelokruga. Služba prati stanje razvitka znanosti i istraživanja u Republici Hrvatskoj za potrebe programiranja strateških dokumenata i razvoja projekata koji će odgovoriti na razvojne potrebe. Služba usko surađuje sa Sektorom za znanstveni sustav i tehnološki razvoj te drugim službama u Sektoru za programe i projekte Europske unije u području istraživanja i inovacija za potrebe pripreme dijelova strateških dokumenata i pripreme poziva za dostavu projektnih prijedloga. Služba osigurava dostupnost dokumenata i informacija u svrhu uspostavljanja revizijskog traga. Služba obavlja i druge poslove iz svoga djelokruga.

U Službi za programiranje i praćenje provedbe programa i projekata Europske unije ustrojavaju se:

3.2.1.1. Odjel za programiranje

3.2.1.2. Odjel za praćenje provedbe programa i projekata.«.

Članak 3.

Članak 28. mijenja se i glasi:

»Odjel za programiranje obavlja stručne poslove vezane uz pripremu strateških dokumenata i dijelova višegodišnjih programskih dokumenata te sudjeluje u identifikaciji prioriteta i mjera operativnih programa i drugih programa Europske unije u području znanosti i tehnologije. Odjel potiče i sudjeluje u razvoju projektnih prijedloga u okviru prioriteta i mjera zadanih u Operativnim programima i drugim programima Europske unije. Odjel sudjeluje u definiranju kriterija za odabir projekata te priprema natječajnu dokumentaciju za pozive za dodjelu bespovratnih sredstava, priprema informacije, te planira i provodi aktivnosti u svrhu podizanja svijesti i informiranja potencijalnih korisnika o mogućnostima korištenja fondova Europske unije. Odjel obavlja stručne poslove vezane uz pripremu i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. U svom poslu Odjel surađuje s potencijalnim korisnicima u definiranju mjera javnih politika istraživanja, razvoja i inovacija. Odjel upravlja rizicima i sudjeluje u pripremi i izradi priručnika o postupanju iz svoga djelokruga. Odjel prati stanje razvitka znanosti i istraživanja u Republici Hrvatskoj za potrebe programiranja strateških dokumenata. Odjel usko surađuje sa Sektorom za znanstveni sustav i tehnološki razvoj te drugim službama i odjelima u Sektoru za programe i projekte Europske unije u području istraživanja i inovacija za potrebe pripreme dijelova strateških dokumenata i pripreme poziva za dostavu projektnih prijedloga, kao i razvoja projekata, a posebno s Odjelom za praćenje provedbe programa i projekata s kojim zajedno izrađuje analitičke podloge i strateške dokumente ili dijelove strateških i operativnih dokumenata i drugih programa Europske unije. Odjel također usko surađuje s drugim tijelima i dionicima uključenim u procesima razvoja i provedbe javnih politika u području istraživanja, razvoja i inovacija. Odjel osigurava dostupnost dokumenata i informacija u svrhu uspostavljanja revizijskog traga. Odjel obavlja i druge poslove iz svoga djelokruga.«.

Članak 4.

Članak 29. mijenja se i glasi:

»Odjel za praćenje provedbe programa i projekata obavlja poslove praćenja i analize realizacije provedbe prioriteta, odnosno mjera operativnih programa, te nadzire krajnje korisnike u svrhu praćenja zakonitosti korištenja dodijeljenih sredstava. Odjel obavlja stručne poslove vezane uz praćenje provedbe i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. Odjel sudjeluje u definiranju pokazatelja za praćenje provedbe (indikatora) na razini prioriteta, odnosno mjera; prati provedbu i predlaže korektivne mjere. Odjel u smislu provjera operacija/projekata obavlja administrativne provjere i provjere na licu mjesta. Odjel korisnicima pregledava Plan nabave i daje sugestije o poboljšanju. Odjel je odgovoran za upisivanje podataka u Izvještajni sustav (MIS) i za pripremu sektorskih, godišnjih i završnih izvješća o provedbi projekata, te sudjeluje u pripremi izvješća za odbore za praćenje operativnih programa i drugih programa Europske unije. Odjel analizira izvršenje i učinkovitost prioriteta, odnosno mjera, sudjeluje u aktivnostima vezanim uz nadzor i praćenje programa Europske unije te priprema sva izvješća o provedbi projekata. Odjel obavlja poslove vrednovanja provedenih mjera, operacija projekata. Odjel usko surađuje s Odjelom za programiranje u pripremama i izradi stručnih analiza i podloga za izradu strateških i operativnih dokumenata (ili njihovih dijelova) i za unaprjeđenje dokumentacije poziva, te podizanja svijesti i informiranja potencijalnih korisnika o mogućnostima korištenja fondova Europske unije. Odjel sudjeluje u izradi Komunikacijskog akcijskog plana, provodi mjere informiranja i vidljivosti te izrađuje prijedloge različitog informativnog i promidžbenog materijala u svrhu informiranja javnosti i potencijalnih krajnjih korisnika o projektima financiranim sredstvima iz fondova Europske unije. Odjel redovito prikuplja informacije o provedbi projekata te surađuje s korisnicima u svrhu pravodobne i učinkovite provedbe prioriteta i mjera i predlaže korektivne mjere; koordinira suradnju stručnjaka i korisnika te redovito prikuplja informacije o njihovu radu; sudjeluje u definiranju procedura i dokumenata potrebnih za uspješnu provedbu operativnih programa te surađuje s Posredničkim tijelom razine 2 i drugim tijelima u provedbi projekata. Odjel sudjeluje u pripremi i izradi priručnika o postupanju iz svoga djelokruga. Odjel usko surađuje sa svim ostalim odjelima i službama u Sektoru za programe i projekte Europske unije u području istraživanja i inovacija. Odjel osigurava dostupnost dokumenata i informacija u svrhu uspostavljanja revizijskog traga. Odjel obavlja i druge poslove iz svoga djelokruga.«.

Članak 5.

Članak 30. mijenja se i glasi:

»Služba za ugovaranje i financiranje projekata Europske unije obavlja poslove vezane uz proceduru nabave, tj. objave poziva za dostavu projektnih prijedloga, provođenje ocjenjivanja pristiglih projektnih prijedloga, ugovaranje, suradnju s Posredničkim tijelom razine 2, te drugim tijelima državne uprave ili s krajnjim korisnicima. Služba obavlja stručne poslove vezane uz ugovaranje i financiranje i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. Služba osigurava ocjenjivanje sukladnosti projekata s kriterijima odabira koje je odobrio Odbor za praćenje operativnog programa ili drugo nadležno tijelo; odabire projekte za financiranje te iste podnosi Posredničkom tijelu razine 2 ili Odjelu za provjeru nabave i provedbe (za druge programe Europske unije) na preliminarnu procjenu sukladnosti s pravilima prihvatljivosti i pravilima javne nabave; planira i pokreće izbor projekata u svim oblicima poziva za dostavu prijedloga te provodi postupak odabira projekata; zaključuje ugovore o dodjeli bespovratnih sredstava s korisnicima i Posredničkim tijelom razine 2 (ako je primjenjivo). Služba organizira i provodi natječajnu i ocjenjivačku proceduru; izrađuje nacrte ugovora prema pravilima nabave za sve tipove ugovora: nabava robe, izvođenja radova, pružanje usluga i shema za dodjelu bespovratne pomoći; priprema natječajnu dokumentaciju; priprema odgovarajuće pisane upute i pojašnjenja koja se tiču natječajne procedure, ugovaranja ili ocjenjivanja, te sudjeluje u izradi nacrta i provedbi metodologije uputa; usko surađuje s nadležnim jedinicama i službenicima u Posredničkom tijelu razine 2 i drugim nadležnim tijelima (ako je primjenjivo), a vezano uz izvršavanje dijela spomenutih aktivnosti. Služba provodi projekte Tehničke pomoći namijenjene tijelima u sustavu upravljanja i kontrole Europskih strukturnih i investicijskih fondova. Služba obavlja poslove vezane uz pripremu, provjeru i odobravanje zahtjeva za plaćanjem. Služba surađuje s Nacionalnim fondom u Ministarstvu financija, Posredničkim tijelom razine 2, Upravljačkim tijelom te drugim tijelima u sustavu upravljanja i kontrole Europskih strukturnih i investicijskih fondova i drugim tijelima vezano za provedbu ostalih programa Europske unije; osigurava pravodobno planiranje i osiguravanje sredstava iz državnog proračuna u svrhu sufinanciranja. Služba upravlja sustavom za financijsko praćenje provedbe projekata te izrađuje pripadajuće izvještaje. Služba sudjeluje u pripremi i izradi priručnika o postupanju iz svoga djelokruga. Služba usko surađuje sa svim ostalim odjelima i službama u Sektoru za programe i projekte Europske unije u području istraživanja, razvoja i inovacija. Služba osigurava dostupnost dokumenata i informacija u svrhu uspostavljanja revizijskog traga. Služba obavlja i druge poslove iz svoga djelokruga.

U Službi za ugovaranje i financiranje projekata Europske unije ustrojavaju se:

3.2.2.1. Odjel za ugovaranje projekata

3.2.2.2. Odjel za financiranje projekata.«.

Članak 6.

Članak 31. mijenja se i glasi:

»Odjel za ugovaranje projekata obavlja poslove vezane uz proceduru nabave, tj. objave poziva za dostavu projektnih prijedloga, provođenje ocjenjivanja pristiglih projektnih prijedloga, ugovaranje, suradnju s Posredničkim tijelom razine 2 i drugim tijelima državne uprave ili s krajnjim korisnicima. Odjel obavlja stručne poslove vezane uz ugovaranje i drugih projekata financiranih sredstvima Europske unije kao što su Fond solidarnosti Europske unije i Mehanizam za oporavak i otpornost. Odjel osigurava ocjenjivanje sukladnosti projekata s kriterijima odabira koje je odobrio Odbor za praćenje operativnog programa ili drugo nadležno tijelo; odabire projekte za financiranje te iste podnosi Posredničkom tijelu razine 2 ili Odjelu za provjeru nabave i provedbe (za druge programe Europske unije) na preliminarnu procjenu sukladnosti s pravilima prihvatljivosti i pravilima javne nabave; planira i pokreće izbor projekata u svim oblicima poziva za dostavu prijedloga te provodi postupak odabira projekata; zaključuje ugovore o dodjeli bespovratnih sredstava s korisnicima i Posredničkim tijelom razine 2 (ako je primjenjivo). Odjel organizira i provodi natječajnu i ocjenjivačku proceduru; izrađuje nacrte ugovora prema pravilima nabave za sve tipove ugovora: nabava robe, izvođenja radova, pružanje usluga i shema za dodjelu bespovratne pomoći; priprema natječajnu dokumentaciju; priprema odgovarajuće pisane upute i pojašnjenja koja se tiču natječajne procedure, ugovaranja ili ocjenjivanja, te sudjeluje u izradi nacrta i provedbi metodologije uputa; usko surađuje s nadležnim jedinicama i službenicima u Posredničkom tijelu razine 2, a vezano uz izvršavanje dijela spomenutih aktivnosti ili s drugim nadležnim tijelima vezano uz druge programe Europske unije. Odjel usko surađuje sa svim ostalim odjelima i službama u Sektoru za programe i projekte Europske unije u području istraživanja i inovacija. Odjel osigurava dostupnost dokumenata i informacija u svrhu uspostavljanja revizijskog traga. Odjel obavlja i druge poslove iz svoga djelokruga.«.

Članak 7.

Članak 32. mijenja se i glasi:

»Odjel za financiranje projekata obavlja poslove vezane uz pripremu, provjeru i odobravanje zahtjeva za plaćanjem. Odjel obavlja stručne poslove vezane uz financiranje i drugih projekata financiranih sredstvima Europske unije kao što su Fond solidarnosti Europske unije i Mehanizam za oporavak i otpornost. Odjel priprema dokumente za isplatu financijskih sredstava korisnicima te nalažu povrat sredstava. Odjel surađuje s Upravljačkim tijelom, Ministarstvom financija, Posredničkim tijelom razine 2 te drugim tijelima u sustavu upravljanja i kontrole Europskih strukturnih i investicijskih fondova te ostalim tijelima ovisno o programu; osigurava pravodobno planiranje i osiguravanje sredstava iz državnog proračuna u svrhu sufinanciranja, prethodno razmatra tekstove financijskih sporazuma. Odjel priprema analize i izvješća vezane uz planiranje potrošnje sredstava te pravodobno provodi mjere za osiguravanje postizanja ciljeva. Odjel upravlja sustavom za financijsko praćenje provedbe projekata. Odjel sudjeluje u administrativnim provjerama i provjerama na licu mjesta. Odjel sudjeluje u pripremi i izradi priručnika o postupanju iz svoga djelokruga. Odjel izvještava o nepravilnostima. Odjel usko surađuje sa svim ostalim odjelima i službama u Sektoru za programe i projekte Europske unije u području istraživanja, razvoja i inovacija te Sektorom za financijske poslove i Službom za kapitalne investicije i računovodstvo Ministarstva. Odjel osigurava dostupnost dokumenata i informacija u svrhu uspostavljanja revizijskog traga. Odjel obavlja i druge poslove iz svoga djelokruga.«.

Članak 8.

Iza članka 32. dodaju se naslovi iznad članaka i članci 32.a, 32.b i 32.c koji glase:

»3.2.3. Služba za kontrolu projekata Europske unije

Članak 32.a

Služba za kontrolu projekata Europske unije obavlja stručne poslove vezane uz ex-ante provjere dokumentacije o nabavi te provjere postupaka nabave korisnika tj. ex-post provjere. Služba obavlja stručne poslove vezane uz kontrolu i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. Služba obavlja stručne poslove vezane uz prevenciju, otkrivanje, postupanje, izvještavanje o nepravilnostima te praćenje postupanja po utvrđenim nepravilnostima i sumnjama na prijevaru, s ciljem zaštite financijskih interesa Europske unije. Služba nadzire krajnje korisnike u svrhu praćenja zakonitosti korištenja dodijeljenih sredstava. Služba surađuje s Nacionalnim fondom u Ministarstvu financija, Posredničkim tijelom razine 2, Upravljačkim tijelom, te drugim tijelima u sustavu upravljanja i kontrole Europskih strukturnih i investicijskih fondova i drugim tijelima vezano za provedbu ostalih programa Europske unije. Služba sudjeluje u pripremi i izradi priručnika o postupanju iz svoga djelokruga. Služba usko surađuje sa svim ostalim odjelima i službama u Sektoru za programe i projekte Europske unije u području istraživanja, razvoja i inovacija. Služba osigurava dostupnost dokumenata i informacija u svrhu uspostavljanja revizijskog traga. Služba obavlja i druge poslove iz svoga djelokruga.

U Službi za kontrolu projekata Europske unije ustrojavaju se:

3.2.3.1. Odjel za provjeru nabave i provedbe

3.2.3.2. Odjel za utvrđivanje nepravilnosti.

3.2.3.1. Odjel za provjeru nabave i provedbe

Članak 32.b

Odjel za provjeru nabave i provedbe obavlja poslove vezane uz provjeru zaprimljene dokumentacije o nabavi korisnika i vodi evidenciju o rezultatima provjera i dostavljenoj dokumentaciji. Odjel obavlja stručne poslove vezane uz provjeru nabava i provedbe i drugih projekata financiranih sredstvima Europske unije, kao što su Fond solidarnosti Europske unije i Mehanizam za oporavak i otpornost. Odjel provjerava da li opseg i format dostavljenih informacija zadovoljava tražene uvjete, da li je pravilan odabir postupka nabave, da li je predmet nabave naveden u dokumentaciji o nabavi specificiran i opisan jasno, nedvojbeno, potpuno i na neutralan način na koji se ne pogoduje određenom gospodarskom subjektu te da odgovara odredbama ugovora, da li odabrani postupak nabave odgovara propisima nacionalnog zakonodavstva o javnoj nabavi (ako je primjenjivo), odnosno primjenjivom Pravilu za neobveznike Zakona o javnoj nabavi (ZOJN), da li su kriteriji za kvalitativni odabir gospodarskih subjekata navedeni u dokumentaciji o nabavi u skladu s načelima javne nabave. Odjel u slučaju utvrđivanja spornih elemenata prijavljuje sumnju na nepravilnost ili prijevaru Odjelu za utvrđivanje nepravilnosti. Odjel sudjeluje u administrativnim provjerama i provjerama na licu mjesta. Odjel sudjeluje u pripremi i izradi priručnika o postupanju iz svoga djelokruga. Odjel usko surađuje sa svim ostalim odjelima i službama u Sektoru za programe i projekte Europske unije u području istraživanja i inovacija. Odjel osigurava dostupnost dokumenata i informacija u svrhu uspostavljanja revizijskog traga. Odjel obavlja i druge poslove iz svoga djelokruga.

3.2.3.2. Odjel za utvrđivanje nepravilnosti

Članak 32.c

Odjel za utvrđivanje nepravilnosti obavlja stručne poslove vezane uz prevenciju, otkrivanje, postupanje, izvještavanje o nepravilnostima te praćenje postupanja po utvrđenim nepravilnostima i sumnjama na prijevaru, s ciljem zaštite financijskih interesa Europske unije. Odjel obavlja stručne poslove vezane uz utvrđivanje nepravilnosti i za druge projekte financirane sredstvima Europske unije, kao što su Fond solidarnosti Europske unije i Mehanizam za oporavak i otpornost. Odjel prijavljuje sumnje na nepravilnosti i prijevare. Odjel utvrđuje (ne)postojanje nepravilnosti ili prijevare te donosi odluku o utvrđenoj nepravilnosti ili utvrđuje postojanje prijevare, odnosno počinjenja kaznenog djela. Odjel izvještava nadležna tijela o nepravilnostima te evidentira podatke o upravljanju nepravilnostima. Odjel sudjeluje u administrativnim provjerama i provjerama na licu mjesta. Odjel sudjeluje u pripremi i izradi priručnika o postupanju iz svoga djelokruga. Odjel usko surađuje sa svim ostalim odjelima i službama u Sektoru za programe i projekte Europske unije u području istraživanja, razvoja i inovacija. Odjel osigurava dostupnost dokumenata i informacija u svrhu uspostavljanja revizijskog traga. Odjel obavlja i druge poslove iz svoga djelokruga.«.

Članak 9.

Okvirni broj državnih službenika i namještenika Ministarstva znanosti i obrazovanja, prikazan u tablici koja je sastavni dio Uredbe o unutarnjem ustrojstvu Ministarstva znanosti i obrazovanja (»Narodne novine«, broj 97/20.), zamjenjuje se Okvirnim brojem državnih službenika i namještenika Ministarstva znanosti i obrazovanja koji je prikazan u tablici u prilogu ove Uredbe i njezin je sastavni dio.

Članak 10.

Ministar znanosti i obrazovanja, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Ministarstva znanosti i obrazovanja s odredbama ove Uredbe u roku od 30 dana od dana njezina stupanja na snagu.

Članak 11.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/05

Urbroj: 50301-04/12-21-2

Zagreb, 11. veljače 2021.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA ZNANOSTI I OBRAZOVANJA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | KABINET MINISTRA | 12 |
| 2. | GLAVNO TAJNIŠTVO | 1 |
|  | neposredno u Glavnom tajništvu izvan sustava nižih ustrojstvenih jedinica | 1 |
| 2.1. | Sektor za opće poslove i ljudske potencijale | 1 |
| 2.1.1. | Služba za imovinske i tehničke poslove te nabavu | 15 |
| 2.1.2. | Služba za dokumentacijske i interne poslove | 20 |
| 2.1.3. | Služba za informacijsku infrastrukturu | 11 |
| 2.1.4. | Služba za ljudske potencijale | 5 |
| 2.2. | Sektor za financijske poslove | 1 |
| 2.2.1. | Služba za rashode za zaposlene u sustavu osnovnog i srednjeg obrazovanja | 1 |
| 2.2.1.1. | Odjel za rashode za zaposlene u osnovnim školama | 6 |
| 2.2.1.2. | Odjel za rashode za zaposlene u srednjim školama | 5 |
| 2.2.2. | Služba za kapitalne investicije i računovodstvo | 1 |
| 2.2.2.1. | Odjel za računovodstvo i knjigovodstveno-analitičke poslove | 8 |
| 2.2.2.2. | Odjel za kapitalne investicije i decentralizirane funkcije | 6 |
| 2.2.3. | Služba za proračun i financijsko upravljanje i kontrolu | 10 |
|  | Glavno tajništvo – UKUPNO | 92 |
| 3. | UPRAVA ZA ZNANOST I TEHNOLOGIJU | 1 |
|  | neposredno u Upravi izvan sustava nižih ustrojstvenih jedinica | 1 |
| 3.1. | Sektor za znanstveni sustav i tehnološki razvoj | 1 |
| 3.1.1. | Služba za upravljanje i unaprjeđenje znanstvenoistraživačke djelatnosti | 1 |
| 3.1.1.1. | Odjel za financiranje znanstvene djelatnosti i znanstvenih organizacija | 4 |
| 3.1.1.2. | Odjel za poslovanje i popularizaciju znanosti i tehnologije | 5 |
| 3.1.2. | Služba za razvoj istraživačkih i inovacijskih programa i transfer tehnologije | 1 |
| 3.1.2.1. | Odjel za pripremu, praćenje i provedbu znanstvenih i tehnologijskih politika | 4 |
| 3.1.2.2. | Odjel za pripremu, praćenje i provedbu znanstvenih i tehnologijskih programa | 4 |
| 3.2. | Sektor za programe i projekte Europske unije | 1 |
| 3.2.1. | Služba za programiranje i praćenje provedbe programa i projekata Europske unije | 1 |
| 3.2.1.1. | Odjel za programiranje | 8 |
| 3.2.1.2. | Odjel za praćenje provedbe programa i projekata | 8 |
| 3.2.2. | Služba za ugovaranje i financiranje projekata Europske unije | 1 |
| 3.2.2.1. | Odjel za ugovaranje projekata | 10 |
| 3.2.2.2. | Odjel za financiranje projekata | 9 |
| 3.2.3. | Služba za kontrolu projekata Europske unije | 1 |
| 3.2.3.1. | Odjel za provjeru nabave i provedbe | 5 |
| 3.2.3.2. | Odjel za utvrđivanje nepravilnosti | 5 |
|  | Uprava za znanost i tehnologiju – UKUPNO | 71 |
| 4. | UPRAVA ZA VISOKO OBRAZOVANJE | 1 |
|  | neposredno u Upravi izvan sustava nižih ustrojstvenih jedinica | 1 |
| 4.1. | Sektor za upravljanje visokim učilištima i studentski standard | 1 |
| 4.1.1. | Služba za upravljanje visokim učilištima | 1 |
| 4.1.1.1. | Odjel za financiranje visokog obrazovanja i visokih učilišta | 5 |
| 4.1.1.2. | Odjel za analizu i praćenje infrastrukturnih resursa visokog obrazovanja | 5 |
| 4.1.2. | Služba za državne stipendije i druge potpore studentima | 1 |
| 4.1.2.1. | Odjel za državne stipendije i druge izravne potpore studentima | 5 |
| 4.1.2.2. | Odjel za studentsko predstavljanje i neizravne potpore studentima | 4 |
| 4.2. | Sektor za razvoj visokog obrazovanja | 1 |
| 4.2.1. | Služba za kvalitetu visokog obrazovanja | 1 |
| 4.2.1.1. | Odjel za osiguravanje i unaprjeđenje kvalitete visokog obrazovanja | 5 |
| 4.2.1.2. | Odjel za Hrvatski kvalifikacijski okvir | 5 |
| 4.2.2. | Služba za strategiju i internacionalizaciju visokog obrazovanja | 1 |
| 4.2.2.1. | Odjel za internacionalizaciju visokog obrazovanja | 5 |
| 4.2.2.2. | Odjel za strategiju i razvoj visokog obrazovanja | 5 |
|  | Uprava za visoko obrazovanje – UKUPNO | 47 |
| 5. | UPRAVA ZA ODGOJ I OBRAZOVANJE | 1 |
|  | neposredno u Upravi izvan sustava nižih ustrojstvenih jedinica | 1 |
| 5.1. | Sektor za rani, predškolski i osnovnoškolski odgoj i obrazovanje | 1 |
| 5.1.1. | Služba za rani i predškolski odgoj i obrazovanje | 5 |
| 5.1.2. | Služba za osnovnoškolski odgoj i obrazovanje | 1 |
| 5.1.2.1. | Odjel za opće poslove osnovnoškolskog odgoja i obrazovanja | 5 |
| 5.1.2.2. | Odjel za razvoj sustava osnovnoškolskog odgoja i obrazovanja | 4 |
| 5.1.2.3. | Odjel za regulirane profesije | 5 |
| 5.2. | Sektor za srednjoškolski odgoj i obrazovanje i obrazovanje odraslih | 1 |
| 5.2.1. | Služba za strukovno obrazovanje | 1 |
| 5.2.1.1. | Odjel za promociju strukovnog obrazovanja | 4 |
| 5.2.1.2. | Odjel za unaprjeđenje sustava strukovnog obrazovanja | 5 |
| 5.2.2. | Služba za srednjoškolski sustav odgoja i obrazovanja i obrazovanje odraslih | 1 |
| 5.2.2.1. | Odjel za gimnazije, umjetničko obrazovanje i učeničke domove | 5 |
| 5.2.2.2. | Odjel za obrazovanje odraslih | 5 |
|  | Uprava za odgoj i obrazovanje – UKUPNO | 45 |
| 6. | UPRAVA ZA POTPORU I UNAPRJEĐENJE SUSTAVA ODGOJA I OBRAZOVANJA | 1 |
|  | neposredno u Upravi izvan sustava nižih ustrojstvenih jedinica | 1 |
| 6.1. | Sektor za darovite i djecu s teškoćama te informacijsku potporu sustavu odgoja i obrazovanja | 1 |
| 6.1.1. | Služba za osiguranje kvalitete i informacijsku potporu sustavu odgoja i obrazovanja | 7 |
| 6.1.2. | Služba za standard, darovite i djecu s teškoćama | 10 |
| 6.2. | Sektor za unaprjeđenje sustava odgoja i obrazovanja | 1 |
| 6.2.1. | Služba za razvoj kurikula i udžbenike | 8 |
| 6.2.2. | Služba za programe i projekte Europske unije | 1 |
| 6.2.2.1. | Odjel za pripremu programa Europske unije | 6 |
| 6.2.2.2. | Odjel za praćenje provedbe programa Europske unije | 6 |
| 6.2.2.3. | Odjel za procjenu projekata iz fondova Europske unije | 6 |
|  | Uprava za potporu i unaprjeđenje sustava odgoja i obrazovanja – UKUPNO | 48 |
| 7. | UPRAVA ZA NACIONALNE MANJINE | 1 |
|  | neposredno u Upravi izvan sustava nižih ustrojstvenih jedinica | 1 |
| 7.1. | Sektor za obrazovanje na jeziku i pismu nacionalnih manjina | 10 |
| 7.2. | Sektor za nacionalne programe, akcijske planove i projekte | 10 |
|  | Uprava za nacionalne manjine – UKUPNO | 22 |
| 8. | SAMOSTALNI SEKTOR PROSVJETNE INSPEKCIJE | 1 |
| 8.1. | Služba prosvjetne inspekcije Zagreb I | 6 |
| 8.2. | Služba prosvjetne inspekcije Zagreb II | 1 |
|  | samostalni izvršitelj u Karlovcu | 1 |
|  | samostalni izvršitelji u Varaždinu | 2 |
|  | samostalni izvršitelj u Sisku | 1 |
|  | samostalni izvršitelj u Bjelovaru | 1 |
| 8.3. | Područna služba prosvjetne inspekcije Split | 7 |
|  | samostalni izvršitelj u Zadru | 1 |
|  | samostalni izvršitelj u Dubrovniku | 1 |
| 8.4. | Područna služba prosvjetne inspekcije Rijeka | 6 |
| 8.5. | Područna služba prosvjetne inspekcije Osijek | 7 |
|  | Samostalni sektor prosvjetne inspekcije – UKUP­NO | 35 |
| 9. | SAMOSTALNI SEKTOR ZA PRAVNE POSLOVE I DRUGOSTUPANJSKI POSTUPAK | 1 |
| 9.1. | Služba za opće pravne i normativne poslove | 1 |
| 9.1.1. | Odjel za opće pravne poslove | 4 |
| 9.1.2. | Odjel za normativne poslove | 4 |
| 9.2. | Služba za upravne i sudske postupke i upravni nadzor | 1 |
| 9.2.1. | Odjel za upravne i sudske postupke | 5 |
| 9.2.2. | Odjel za upravni nadzor | 4 |
|  | Samostalni sektor za pravne poslove i drugostupanjski postupak – UKUPNO | 20 |
| 10. | SAMOSTALNI SEKTOR ZA KOORDINACIJU EUROPSKIH POSLOVA I MEĐUNARODNE SURADNJE | 1 |
| 10.1. | Služba za europske poslove | 5 |
| 10.2. | Služba za međunarodne poslove | 6 |
|  | Samostalni sektor za koordinaciju europskih poslova i međunarodne suradnje – UKUPNO | 12 |
| 11. | SAMOSTALNA SLUŽBA ZA UNUTARNJU REVIZIJU | 5 |
|  | Samostalna služba za unutarnju reviziju  – UKUPNO | 5 |
|  | MINISTARSTVO ZNANOSTI I OBRAZOVANJA  UKUPNO | 409 |